Sondagaand: 22 November 2015 - Weather Forecasting for South Africa
Sondagaand: 22 November 2015
​Goeie naand almal: Hallo Kenya
Not much over Kenya, see picture, areas marked with green may produce a few odd showers, rest of the country mostly dry.
Die blou strook oor die Limpopo is nie reën nie, dit is hoofsaaklik cirrus wolke (hoë wolke) Al wat die band wolke kan doen is om temperature effe hoër te hou oornag Suid en wes van die geel lyn is dit wolkloos en ons kan weer redelike koel, selfs 'n paar koue kolle verwag oornag en môre oggend. Dieselfde storie geld vir die geel strook oor die Oos-Kaap, geen reën nie. Onthou, ,,scroll'' af om nog data te sien, veral die reën vir begin November tot plus minus die 14de wys duidelik uit hoe droog dit regtig is. Na die 14 de was daar kolle en strepe wat reën gekry het, nog steeds ver onder die norm, selfs PTA met sy superstorm op die 16de wat 60mm opgelewer het, is saam met reën daarna nog steeds 'n goeie 25-30mm onder die lang termyn norm. Daar is tekens vir 'n bietjie lewe in die bolug in die vorm van 'n bolugtrog in die nuwe week in, maar selfs dit sal net kolle reën maak en is nog steeds geen vooruitsig vir goeie algemene reën nie. Vir meer inligting kontak my by sakkie@netfor.co.za Die weer wat ons tans kry of nie kry nie, is in ooreenstemming met 97/98 se grootste gemete El Nino, sien meer oor Nino verder na onder……
Naand Sakkie, ek sien op die Australiese kaart in die suid weste n wolk bank,friende se kinders laat weet daars geweldige veld en bos brande in daardie geweste huise in stede is gereed om na suid kus ontruim te word.
Die suid-weste van Australië is soos die Kaap nou onder druk met hoë brandgevaar indekse. Die wolke oor die weste en suid-weste is nie veel van reën nie, maar as daar groot vure is kon dit weerligvure gewees het. Die brand by Nylstroom, nou die dag, was a.g.v. weerlig, sonder reën. Veldbrande in Australië kan baie rof raak, en dit is gewoonlik in gebiede waar mense woon. 8/10 vure is aansteek vure.